<classify> Katika mchezo huo uliochezwa kwenye uwanja wa CCM Kirumba Mwanza juzi, Simba ilijikuta ikitoka sare ya bao 1-1 baada ya kuongoza karibu muda wote wa mchezo huo.Bao la Simba katika mechi hiyo lilifungwa na Daniel Lanyanga katika dakika ya 22 na lile la Toto lilifungwa na Everist Benard katika dakika ya 90.Akizungumza na gazeti hili msemaji wa Simba, Haji Manara alisema kuwa wachezaji walijitahidi kuonesha uwezo wao kwa hali na mali lakini bahati haikuwa yao.Alisema kuwa sio matokeo mabaya sana kwa ugenini na kuahidi kuwa michezo ijayo timu hiyo itacheza vyema zaidi na kupata matokeo mazuri.Matokeo sio mazuri lakini pia hata sio mabaya pia kwa kuwa wachezaji wameonesha uwezo zaidi na kuwa labda pengine walikuwa wamechoka lakini hata hivyo mechi zipo nyingine na ni imani yetu kuwa matokeo yataimarika zaidi, alisema Manara.Aliongeza kuwa:Mashabiki wasiwe na wasiwasi kwa kuwa kila kitu kinakuja kuwa sawa na wachezaji wameahidi kufanya vyema zaidi kwa michezo ijayo.  <topic>: MICHEZO 